Z á p i s n i c a  č. 3/2012
zo zasadnutia Rady školy pri Materskej škole v Prešove na Budovateľskej ulici č. 8

Termín konania : 26. júna 2012 od  16.00 h. do 17.00 h.
Miesto konania zasadnutia : Materská škola Budovateľská 8, Prešov
Prítomní: viď. prezenčnú listinu, ktorá tvorí prílohu tejto zápisnice

Program:       1. Otvorenie
             2. Výška príspevku na čiastočnú úhradu nákladov v MŠ.
3. Správa o výsledkoch a podmienkach výchovno - vzdelávacej činnosti
Materskej  školy  na  Budovateľskej  ulici  v Prešove za školský rok: 2011/2012.             
4. Organizácia šk. r. 2012/2013
5. Rôzne
             6. Záver

K bodu č. 1
Predsedníčka Rady školy (ďalej len „RŠ“) p. Saksunová a riaditeľka MŠ p. Miklášová privítali prítomných na zasadnutí RŠ. Nakoľko na zasadnutí boli prítomní piati členovia RŠ z deviatich t.j. nadpolovičná väčšina všetkých jej členov, bola RŠ uznaná za uznášania schopnú. Pani riaditeľka vysvetlila dôvody neprítomnosti p. Ing. arch. Viktora Tkačíka, p. Mgr. Ľudmily Kravčákovej a p. Gabriely Kováčovej a p. PaedDr. Miroslav Benko sa dňa 13.06.20012 e-mailom ospravedlnil zo zasadnutia RŠ, nakoľko 26.-27.júna bude odcestovaný mimo Prešova. Ich neúčasť bola ospravedlnená. Termín tohto zasadnutia bol oznámený členom Rady školy e-mailom zo dňa 13.06.2012, ktorým boli všetci členovia RŠ zároveň pozvaní na jej zasadnutie dňa 26.06.2012. Súčasťou pozvánky bol aj program tohto zasadnutia.

K bodu č. 2  
Pani riaditeľka oboznámila RŠ so Všeobecne záväzným nariadením mesta Prešov č. 3/2012 o výške príspevkov na čiastočnú úhradu nákladov v školách a školských zariadeniach v zriad'ovatel'skej pôsobnosti mesta Prešov zo dňa 07.06.2012 (ďalej len „VZN“). V zmysle čl. 2 bod 1 VZN, za pobyt diet'at'a v materskej škole prispieva zákonný zástupca na jedno diet'a mesačne sumou 13,00,- Eur a v zmysle čl. 7 bod 4 VZN, na čiastočnú úhradu režijných nákladov v školskej jedálni a výdajnej školskej jedálni prispieva zákonný zástupca diet'at'a alebo žiaka sumou 0,10,- Eur na jedno hlavné jedlo. Toto VZN nadobúda účinnosť dňa 01.09.2012 a jeho znenie bolo predložené prítomným k nahliadnutiu.
Vzhľadom na to, že výšku príspevku za pobyt dieťaťa v materskej škole zriadenej obcou určuje zriaďovateľ všeobecne záväzným nariadením, zobrala RŠ toto VZN na vedomie a zároveň požiadala pani riaditeľku o jeho zverejnenie na oficiálnej www stránke materskej školy.

K bodu č. 3 
V ďalšom bode sa prejednávala Správa o výsledkoch a podmienkach výchovno - vzdelávacej činnosti Materskej  školy  na  Budovateľskej  ulici  v Prešove za školský rok: 2011/2012, ktorú predniesla riaditeľka školy PaedDr. Eva Miklášová. RŠ vyslovila podporu činnosti riaditeľke školy a pedagogickému zboru MŠ na úseku výchovno-vzdelávacej i riadiacej činnosti, ktorí výrazne zviditeľnili túto MŠ v rámci Slovenska. Prednesenú správu o výsledkoch výchovno-vzdelávacej činnosti za rok 2011/2012 zobrala RŠ na vedomie bez pripomienok.

K bodu č. 4
Pani riaditeľka informovala prítomných o organizácii školského roka 2012/2013, v ktorom podľa jej vyjadrenia nedôjde k zmene počtu žiakov ani zamestnancov školy, pričom organizácia nadchádzajúceho školského roka bude obdobná so školským rokom 2011/2012.
Následne pani riaditeľka oboznámila prítomných členov RŠ so znením zákona č. 390/2011 Z.z., ktorým sa s účinnosťou od 01.09.2012 mení zákon č. 245/2008 Z. z. o výchove a vzdelávaní (školský zákon) a to najmä ustanovenie § 28 tak, že ak sú splnené požiadavky podľa osobitného predpisu, na návrh zriaďovateľa a po súhlase rady školy sa najvyšší počet detí v triede podľa odseku 9 zvýši o počet detí určený v návrhu zriaďovateľa. 
Vzhľadom na uvedené, navrhla p. Miklášová, aby sa počty detí v jednotlivých triedach navýšili o 4 deti na jednu triedu. RŠ jednohlasne súhlasila s takto navrhnutým navýšením počtu detí v jednotlivých triedach . 

K bodu č. 5
	Členom RŠ bol predložený k nahliadnutiu aj upravený rozpočet MŠ na rok 2012 zo strany zriaďovateľa – Mesto Prešov, ktorý zobrali jej členovia na vedomie a zároveň odporučili riaditeľke školy, aby písomne žiadala od zriaďovateľa jeho dodatočnú úpravu tak, aby boli zohľadnené všetky skutočné potreby MŠ.  

K bodu č. 6
Predsedníčka RŠ školy poďakovala hosťom a členom RŠ za konštruktívny prístup k rokovaniu. Zároveň skonštatovala, že najbližšie zasadnutie RŠ sa pravdepodobne uskutoční až v školskom roku 2012/2013, na ktoré budú jej členovia pozvaní e-mailovou poštou. Zasadnutie Rady školy ukončila jej predsedníčka návrhom uznesení, ktoré členovia RŠ jednohlasne schválili v nasledujúcom znení.

UZNESENIE č. 1
zo zasadnutia Rady školy pri MŠ v Prešove, ul. Budovateľská 8, zo dňa 26. 06. 2012.

Rada školy pri Materskej škole v Prešove na Budovateľskej ulici č. 8 berie na vedomie zvýšenie príspevku zákonného zástupcu za pobyt diet'at'a v materskej škole na jedno diet'a mesačne  na sumu 13,00,- Eur a zavedenie príspevku na čiastočnú úhradu režijných nákladov v školskej jedálni a výdajnej školskej jedálni vo výške 0,10,- Eur na jedno hlavné jedlo, v zmysle Všeobecne záväzného nariadenia mesta Prešov č. 3/2012, s účinnosťou od 01.09.2012. 

UZNESENIE č. 2
zo zasadnutia Rady školy pri MŠ v Prešove, ul. Budovateľská 8, zo dňa 26. 06. 2012.

Rada školy pri Materskej škole v Prešove na Budovateľskej ulici č. 8 berie na vedomie Správu o výsledkoch a podmienkach výchovno - vzdelávacej činnosti Materskej  školy  na Budovateľskej  ulici  v Prešove za školský rok: 2011/2012 a odporúča ju na schválenie zriaďovateľovi. 

UZNESENIE č. 3
zo zasadnutia Rady školy pri MŠ v Prešove, ul. Budovateľská 8, zo dňa 26. 06. 2012.

Rada školy pri Materskej škole v Prešove na Budovateľskej ulici č. 8 súhlasí s navýšením počtu detí v jednotlivých triedach o 4 s účinnosťou od 01.09.2012. 

V Prešove 26. júna 2012                              

           Zapísal: JUDr. Lenka Saksunová
                   Predseda RŠ

Kontroloval: